**STASJON 8: JOSEF**

|  |  |
| --- | --- |
| Spørsmål 1:  Forholdet mellom Jakobs sønn Josef og brødrene hans var ikke bare godt. Det var flere grunner til dette. Hva gjorde forholdt mellom brødrene vanskelig? | *Svar 1:*  *Brødrene la Josef for hat fordi faren elsket ham mer enn alle de andre. Dette viste faren blant annet ved å gi ham en spesielt flott kappe. I tillegg hadde Josef flere drømmer som handlet om at brødrene hans bøyde seg for ham.* |
| Spørsmål 2:  Hva gjorde brødrene med Josef, og hvordan dekket de over det de hadde gjort? | *Svar 2:*  *De kastet ham først ned i en brønn, deretter solgte de ham som slave til Egypt. De dekket over dette med å ta kappen hans, rive den i stykker og smøre blod på den. Så løy de og sa at de hadde funnet kappen og at Josef var drept av et rovdyr.* |

|  |  |
| --- | --- |
| Spørsmål 3:  Herren var med Josef i Egypt slik at alt han gjorde lyktes for ham. Likevel kom Josef i fengsel på grunn av falske anklager. I fengselet møtte han to hoffmenn. Hva gjorde han for dem, og hvordan førte dette til at Josef selv kom ut av fengsel? | *Svar 3:*  *Josef tydet drømmene til disse to hoffmennene, og på grunn av dette, ble han senere hentet ut av fengselet for å tyde Faraos drømmer.* |
| Spørsmål 4:  Farao satte Josef over hele Egypt, og Josef gikk i gang med et stort og viktig arbeid. Hvilket arbeid var dette? | *Svar 4:*  *Han fikk bygd matlagre over hele landet og samlet inn mat gjennom sju gode år for at det skulle være mat til alle når hungersnøden kom.* |

|  |  |
| --- | --- |
| Spørsmål 5:  Josef blir gjenforent med brødrene sine etter mange år. Hvordan gikk dette til? | *Svar 5:*  *Brødrene kom til Egypt for å kjøpe korn da det ble hungersnød i landet der de bodde. Da måtte de bøye seg for Josef akkurat slik han hadde drømt om da han var en ung gutt.* |
| Spørsmål 6:  Da Jakob døde ble brødrene til Josef redde for at Josef ville hevne seg på dem for det de hadde gjort mot ham, men Josef tilgav dem og trøstet dem. Hva tenkte Josef om det som hadde skjedd? | *Svar 6:*  *Han tenkte at det brødrene hadde gjort mot ham var ondt, men at Gud hadde vendt alt til det gode og brukt Josef til å berge livet til mange mennesker.* |